Държавен вестник, бр. 81, 2009 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  81
служебните задължения в министерството 
и във второстепенните разпоредители с бю­
джетни кредити; 
6. извършва проверки по предложения и 
сигнали на граждани и организации срещу 
служители на министерството и на второсте­
пенните разпоредители с бюджетни кредити 
по ред, установен от министъра; 
7. извършва последващи проверки за изпъл­
нението на дадените задължителни указания 
във връзка с предходно извършени проверки;
8. участва при осъществяване на съвместни 
проверки и проекти за прилагане и адапти­
ране към българските условия на успешните 
антикорупционни практики и инструменти, 
прилагани в страните – членки на Европей­
ския съюз; 
9. подава информация в оперативен по­
рядък на дирекция „Главен инспекторат“ на 
Министерския съвет; 
10. осъществява контрол на извършените 
проверки от главните дирекции, дирекциите 
и второстепенните разпоредители с бюджетни 
кредити;
11. осъществява други функции във връзка 
с административния контрол, произтичащи 
от нормативни актове или възложени от 
министъра.
(4) Инспекторатът извършва проверките 
по ал.  3 въз основа на ежегодно утвърден 
план от министъра, а по конкретни въпроси 
и случаи проверките се извършват въз основа 
на писмена заповед на министъра.
(5) В резултат на извършените проверки 
инспекторите представят доклад до минис­
търа, който съдържа констатации и дава 
предложения за:
1. задължителни указания за отстраняване 
на допуснати нарушения и за подобряване 
работата на администрацията; 
2. налагане на дисциплинарна отговорност 
на виновните длъжностни лица по Кодекса на 
труда, Закона за държавния служител, Закона 
за изпълнение на наказанията и задържането 
под стража и по Закона за Министерството 
на вътрешните работи.
(6) Инспекторатът предоставя информа­
ция на дирекция „Връзки с обществеността“ 
за броя и вида на извършените проверки и 
предприетите мерки за огласяването им пред 
обществеността.“
§ 5. В глава трета наименованието на раз­
дел VІ се изменя така:
„Дирекция „Механизъм за сътрудничество 
и оценка“
§ 6. Член 19 се изменя така:
„Чл. 19. Дирекция „Механизъм за сътруд­
ничество и оценка“:
1. подпомага дейността на министъра по 
въпросите, свързани с Механизма за сътруд­
ничество и оценка;
2. следи и координира изпълнението на по­
казателите за напредък, определени с решени­
ето на Европейската комисия по прилагането 
на Механизма за сътрудничество и оценка;
3. изготвя проект на График за действията, 
свързани с изпълнение на задълженията на 
Република България по Механизма за сътруд­
ничество и оценка;
4. подпомага министъра при организи­
рането и провеждането на заседанията на 
Междуведомствения координационен екип;
5. събира и обобщава информацията за 
напредъка на страната в областта на право­
съдието и вътрешните работи;
6. подготвя периодичната информация до 
Европейската комисия по показателите за 
напредък в областта на съдебната реформа, 
противодействието на организираната прес­
тъпност и корупцията;
7. подготвя Годишния доклад на Република 
България в областта правосъдие и вътрешни 
работи;
8. подпомага министъра по отношение на 
диалога с Европейската комисия, Генералния 
секретариат на Европейската комисия и пред­
ставителството на Европейската комисия в 
Република България;
9. осигурява провеждането на експертните 
мисии на Европейската комисия за оценка на 
напредъка на страната.“ 
§ 7. В глава трета наименованието на раздел 
VII се изменя така:
„Служител по сигурността на информацията“
§ 8. Член 20 се изменя така:
„Чл. 20. (1) Служителят по сигурността 
на информацията е на пряко подчинение на 
министъра. 
(2) В изпълнение на възложените му със 
Закона за защита на класифицираната инфор­
мация задачи служителят по сигурността на 
информацията: 
1. следи за спазването на изискванията 
на Закона за защита на класифицираната 
информация и на международните договори 
във връзка със защитата на класифицираната 
информация;
2. прилага правилата относно видовете 
защита на класифицираната информация;
3. разработва план за охрана на министер­
ството чрез физически и технически средства 
и следи за неговото изпълнение;
4. извършва периодични проверки на от­
четността и движението на материалите и 
документите;